钦定古今图书集成/明伦汇编/官常典/第007卷 > 汤沐公馀日录 > 《连珠》晋·陆机
## 钦定古今图书集成/明伦汇编/官常典/第007卷 > 汤沐公馀日录 > 《连珠》晋·陆机

臣闻忠臣率志，不谋其报；贞士发愤，期在明贤。是以
柳庄黜殡，非贪瓜衍之赏；禽息碎首，岂要先茅之田。

又　　　　　　　　　　　　　《前人》：

臣闻“良宰谋朝，不必借威；贞臣卫主，修身则足。”是以
三晋之强，屈于齐堂之俎；千乘之势，弱于《阳门之哭》。